cyanic-selkie/wikianc huggingface dataset:
অ্যাগনেস ভন কুরভ্‌স্কি
জীবনী
মিলানে রেডক্রসের জন্য তার প্রথম কাজের পোস্টিং ছিল সেনা হাসপাতালে। সেখানে ১৯ বছর বয়সী আর্নেস্ট হেমিংওয়ের সাথে তার পরিচয় হয়। তিনি হেমিংওয়ের থেকে সাত বছরের বড় ছিলেন, তবুও তারা একে অপরের প্রেমে পড়েন এবং বিবাহের সিদ্ধান্ত নেন। কিন্তু মার্কিন যুক্তরাষ্ট্রে ফিরে যাওয়ার পর ১৯১৯ সালের মার্চ মাসে তিনি এক চিঠির মাধ্যমে হেমিংওয়েকে জানিয়ে দেন যে তিনি তাকে বিয়ে করবেন না, কারণ তার একজন ইতালীয় কর্মকর্তার সাথে বাগদান চূড়ান্ত হয়েছে।
রুটা মেইলুটাইট
রুটা মেইলুটাইট (জন্ম: ১৯ মার্চ, ১৯৯৭) কাউনাসে জন্মগ্রহণকারী লিথুয়ানিয়ার বিখ্যাত সাঁতারু। পনের বছর বয়সেই তিনি লিথুয়ানিয়ার প্রমিলা সাঁতারে এগারোবার রেকর্ড ভঙ্গ করেন। ২০১১ সালে তুরস্কের ত্রাবজোনে অনুষ্ঠিত ইউরোপীয় যুব গ্রীষ্মকালীন অলিম্পিক উৎসবে ১০০ মিটার ব্রেস্টস্ট্রোকে স্বর্ণপদক, ৫০ মিটার ফ্রিস্টাইলে রৌপ্যপদক ও ১০০ মিটার ফ্রিস্টাইলে ব্রোঞ্জপদক জয় করেন। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে মেইলুটাইট প্রমিলাদের ১০০ মিটার ব্রেস্টস্ট্রোকে ১:০৫.৪৭ সময় নিয়ে স্বর্ণপদক লাভ করেন। এরফলে তিনি লিথুয়ানিয়ার সর্বকনিষ্ঠ অলিম্পিক স্বর্ণপদক জয়ী ক্রীড়াবিদের মর্যাদা লাভ করেন। সেমি-ফাইনালে তিনি ১:০৫.২১ সময় নিয়ে ইউরোপীয় রেকর্ড ভঙ্গ করেছিলেন। ২০১৩ সালে তিনি ০.০১ সেকেন্ড সময়ের ব্যবধানে নিজ ইউরোপীয় রেকর্ড ভেঙ্গে ফেলেন। ২০১৩ সালে বার্সেলোনায় অনুষ্ঠিত বিশ্ব সাঁতার চ্যাম্পিয়নশীপে ১০০ ও ৫০ মিটার ব্রেস্টস্ট্রেকে নিজ সেরা রেকর্ড ভাঙ্গেন। রুটা মেইলুটাইট প্লাইমাউথ কলেজে সাঁতারে বৃত্তিধারী এবং প্লাইমাউথ লিয়েন্ডার সুইমিং পরিকল্পনায় কোচ জন রুডের কাছে প্রশিক্ষণ নিচ্ছেন।
রাওয়ালপিন্ডি
জীবন যাত্রা
বিশ্ব স্বাস্থ্য সংস্থা-র প্রতিবেদন অনুযায়ী এই শহর বিশ্বের ১৪তম সবচেয়ে বায়ু দূষিত শহর হিসেবে গণ্য হয়েছে।
খালেদা জিয়া
প্রারম্ভিক জীবন
thumb|upright|right|180px|স্বামী [[জিয়াউর রহমানের সাথে খালেদা জিয়া, ১৯৭৯]] ১৯৬৫ সালে খালেদা জিয়া স্বামীর সাথে পশ্চিম পাকিস্তানে (বর্তমানে পাকিস্তান)যান। ১৯৬৯ সালের মার্চ পর্যন্ত করাচিতে স্বামীর সাথে ছিলেন। এরপর ঢাকায় চলে আসেন। কিছুদিন জয়দেবপুর থাকার পর চট্টগ্রামে স্বামী কর্মহেতু স্থানান্তরিত হলে তার সঙ্গে সেখানে এবং চট্টগ্রামের ষোলশহর অঞ্চলে বসবাস করেন। মুক্তিযুদ্ধের প্রারম্ভকালে খালেদা জিয়া কিছুদিন আত্মগোপন করে থাকার পর ১৬ মে নৌপথে ঢাকায় চলে আসেন। বড় বোন খুরশিদ জাহানের বাসায় ১৭ জুন পর্যন্ত থাকেন। ১৯৭১ সালের ১৫ ডিসেম্বর পর্যন্ত তিনি ঢাকা ক্যান্টনমেন্টে পাকিস্তান সেনাবাহিনীর মেজর জেনারেল জামশেদের অধীনে বন্দী ছিলেন। ১৬ ডিসেম্বর বাংলাদেশ স্বাধীন হলে তিনি মুক্তি পান। রাজনীতিতে আসার আগ পর্যন্ত বেগম জিয়া একজন সাধারণ গৃহবধূ ছিলেন। মূলত দুই পুত্রকে লালন পালন ও ঘরের কাজ করেই সময় কাটাতেন। জিয়াউর রহমান বাংলাদেশের রাষ্ট্রপতি থাকাকালীনও রাজনীতিতে বেগম জিয়ার উপস্থিতি ছিল না।
২০২১ সালের এপ্রিলে খালেদা জিয়া করোনা আক্রান্ত হন। তার বাসা ফিরোজার আরো ৮ জনের করোনা শনাক্ত করা হয়েছে। ২০২২ সালে তিনি খুব অসুস্থ হয়ে পড়ে।
এরশাদবিরোধী আন্দোলন
১৯৮৩ সালের বেগম জিয়ার নেতৃত্বে সাত দলীয় ঐক্যজোট গঠিত হয়। একই সময় এরশাদের সামরিক শাসনের বিরুদ্ধে আন্দোলন আরম্ভ হয়। বেগম জিয়া প্রথমে বিএনপিকে নিয়ে ১৯৮৩ এর সেপ্টেম্বর থেকে ৭ দলীয় ঐক্যজোটের মাধ্যমে এরশাদ বিরোধী আন্দোলনের সূচনা করেন। একই সময় তার নেতৃত্বে সাত দল আওয়ামী লীগের নেতৃত্বাধীন পনেরো দলের সাথে যৌথভাবে আন্দোলনের কর্মসূচির সূত্রপাত করে। ১৯৮৬ সাল পর্যন্ত পাঁচ দফা আন্দোলন চলতে থাকে। কিন্তু ১৯৮৬ সালের ২১ মার্চ রাতে আওয়ামী লীগ সভানেত্রী শেখ হাসিনা এরশাদের অধীনে নির্বাচনে অংশ নেয়ার সিদ্ধান্ত নিলে ঐক্যবদ্ধ আন্দোলনে বাধার সৃষ্টি হয়। ১৫ দল ভেঙে ৮ দল ও ৫ দল হয়। ৮ দল নির্বাচনে যায়। এরপর বেগম জিয়ার নেতৃত্বে ৭ দল, পাঁচ দলীয় ঐক্যজোট আন্দোলন চালায় এবং নির্বাচন প্রত্যাখ্যান করে। ১৯৮৭ সাল থেকে খালেদা জিয়া "এরশাদ হটাও"শীর্ষক এক দফার আন্দোলনের সূত্রপাত করেন। এর ফলে এরশাদ সংসদ ভেঙে দেন। তারপর পুনরায় ঐক্যবদ্ধ আন্দোলনের উপক্রম হয়। অবশেষে দীর্ঘ আট বছর অবিরাম, নিরলস ও আপোসহীন সংগ্রামের পর ১৯৯১ সালের ২৭ ফেব্রুয়ারি অনুষ্ঠিত সংসদ নির্বাচনে একক সংখ্যাগরিষ্ঠতা অর্জন করে বিএনপি বাংলাদেশের প্রধানমন্ত্রী নির্বাচিত হন। সেই নির্বাচনে খালেদা জিয়া মোট পাঁচটি আসনে অংশ নিয়ে পাঁচটিতেই জয়লাভ করেন।
বাংলা সালতানাত–দিল্লি সালতানাত যুদ্ধ
বাংলায় দিল্লির আক্রমণ দ্বারা ১৩৫৩ সালের নভেম্বর থেকে ১৩৫৪ সালের সেপ্টেম্বর পর্যন্ত বাংলার বিরুদ্ধে পরিচালিত দিল্লি সালতানাতের আক্রমণকে বুঝানো হয়। ১৩৫৩ সালের নভেম্বরে দিল্লির সুলতান ফিরোজ শাহ তুঘলক এক বিরাট সৈন্যবাহিনীসহ বাংলা আক্রমণ করেন। কিন্তু বাংলার সুলতান শামসউদ্দিন ইলিয়াস শাহ এই আক্রমণ প্রতিহত করে দিতে সক্ষম হন। প্রধানত বাংলার সৈন্যদের কঠোর প্রতিরোধ এবং বিরূপ ভৌগোলিক পরিস্থিতির কারণেই দিল্লির এই আক্রমণ ব্যর্থতায় পর্যবসিত হয়েছিল।
দিল্লি বাহিনীর অগ্রাভিযান
দিল্লির সৈন্যবাহিনী পাণ্ডুয়ার নিকটবর্তী হলে ইলিয়াস শাহ রাজধানীর প্রতিরক্ষার জন্য কোনোরূপ ব্যবস্থা না করে দুর্ভেদ্য একডালা দুর্গে আশ্রয় গ্রহণ করেন। ফলে ফিরোজ শাহ অতি সহজে পাণ্ডুয়া দখল করে নেন। এরপর তিনি একডালা দুর্গ অবরোধ করেন।
একডালা দুর্গ অবরোধ
অবরোধ চলাকালে উভয় পক্ষের মধ্যে ক্ষুদ্র ক্ষুদ্র খণ্ডযুদ্ধ সংঘটিত হয়। কিন্তু এগুলো কোনো নিশ্চিত ফলাফল বয়ে আনতে পারে নি। বর্ষাকাল এসে গেলে দিল্লির সৈন্যরা মারাত্মক সমস্যার সম্মুখীন হয়। বাংলার অবিরাম বৃষ্টিপাত এবং মশার কামড়ে দিল্লির সৈন্যরা অতিষ্ঠ হয়ে ওঠে। এমতাবস্থায় একদিন ফিরোজ শাহ তার সৈন্যদেরকে শিবির তুলে নেয়ার আদেশ দেন। তার আদেশ শুনে সৈন্যরা আনন্দিত হয়ে শোরগোর শুরু করে দেয় এবং নতুন ঘাঁটির জন্য নির্দিষ্ট স্থানের দিকে অগ্রসর হতে থাকে। এতে ইলিয়াস শাহ ধারণা করেন যে, দিল্লির সৈন্যরা পশ্চাৎপসরণ করছে। এই ধারণার বশবর্তী হয়ে তিনি তার সৈন্যবাহিনীসহ একডালা দুর্গের বাইরে চলে আসেন এবং দিল্লির সৈন্যদের পশ্চাদ্ধাবন করেন । ফিরোজ শাহ এসময় একডালা দুর্গ থেকে সাত ক্রোশ দূরে অবস্থান করছিলেন। বাংলার সৈন্যবাহিনীর আগমনের সংবাদ পেয়ে তিনি তার সৈন্যবাহিনীকে যুদ্ধের কায়দায় সারিবদ্ধ করেন। প্রচণ্ড যুদ্ধের পর ইলিয়াস শাহ পশ্চাৎপসরণ করতে বাধ্য হন। তিনি আবার একডালা দুর্গে আশ্রয় গ্রহণ করেন ।
রাজর্ষি (উপন্যাস)
কাহিনী
<সূচনা> ““রাজর্ষি সম্বন্ধে কিছু বলবার জন্যে অনুরোধ পেয়েছি। বলবার বিশেষ কিছু নেই। এর প্রধান বক্তব্য এই যে, এ আমার স্বপ্নলব্ধ উপন্যাস। বালক পত্রের সম্পাদিকা আমাকে ঐ মাসিকের পাতে নিয়মিত পরিবেশনের কাজে লাগিয়ে দিয়েছিলেন। তার ফল হল এই যে, প্রায় একমাত্র আমিই হলুম তার ভোজের জোগানদার। একটু সময় পেলেই মনটা ‘কী লিখি’ ‘কী লিখি’ করতে থাকে। রাজনারায়ণবাবু ছিলেন দেওঘরে। তাঁকে দেখতে যাব বলে বেরনো গেল। রাত্রে গাড়ির আলোটা বিশ্রামের ব্যাঘাত করবে বলে তার নিচেকার আবরণটা টেনে দিলুম। অ্যাংলোইণ্ডিয়ান সহযাত্রীর মন তাতে প্রসন্ন হল না,ঢাকা খুলে দিলেন। জাগা অনিবার্য ভেবে একটা গল্পের প্লট মনে আনতে চেষ্টা করলুম। ঘুম এসে গেল। স্বপ্নে দেখলুম—একটা পাথরের মন্দির। ছোটো মেয়েকে নিয়ে বাপ এসেছেন পুজো দিতে। সাদাপাথরের সিঁড়ির উপর দিয়ে বলির রক্ত গড়িয়ে পড়ছে। দেখে মেয়েটির মুখে কী ভয়! কী বেদনা! বাপকে সে বার বার করুণস্বরে বলতে লাগল, বাবা, এত রক্ত কেন! বাপ কোনোমতে মেয়ের মুখ চাপা দিতে চায়, মেয়ে তখন নিজের আঁচল দিয়ে রক্ত মুছতে লাগল। জেগে উঠেই বললুম, গল্প পাওয়া গেল। এই স্বপ্নের বিবরণ ‘জীবনস্মৃতি’তে পূর্বেই লিখেছি, পুনরুক্তি করতে হল। আসল গল্পটা ছিল প্রেমের অহিংস পূজার সঙ্গে হিংস্র শক্তিপূজার বিরোধ। কিন্তু মাসিক পত্রের পেটুক দাবি সাহিত্যের বৈধ ক্ষুধার মাপে পরিমিত হতে চায় না। ব্যঞ্জনের পদসংখ্যা বাড়িয়ে চলতে হল। বস্তুত উপন্যাসটি সমাপ্ত হয়েছে পঞ্চদশ পরিচ্ছেদে। ফসল-খেতের যেখানে কিনারা সেদিকটাতে চাষ পড়ে নি, আগাছায় জঙ্গল হয়ে উঠেছে। সাময়িক পত্রের অবিবেচনায় প্রায়ই লেখনীর জাত নষ্ট হয়। বিশেষ যেখানে শিশু পাঠকই লক্ষ্য সেখানে বাজে বাচালতার সংকোচ থাকে না। অল্পবয়সের ছেলেদেরও সম্মান রাখার দরকার আছে, এ কথা শিশুসাহিত্য-লেখকেরা প্রায় ভোলেন। সাহিত্যরচনায় গুণী-লেখনীর সতর্কতা যদি না থাকে, যদি সে রচনা বিনা লজ্জায় অকিঞ্চিৎকর হয়ে ওঠে, তবে সেটা অস্বাস্থ্যকর হবেই, বিশেষত ছেলেদের পাকযন্ত্রের পক্ষে। দুধের বদলে পিঠুলি-গোলা যদি ব্যাবসার খাতিরে চালাতেই হয় তবে সে ফাঁকি বরঞ্চ চালানো যেতে পারে বয়স্কদের পাত্রে,তাতে তাঁদের রুচির পরীক্ষা হবে; কিন্তু ছেলেদের ভোগে নৈব নৈব চ। শ্রাবণ ১৩৪৭”” এই উপন্যাসে দেখা যায় যে রাজা গোবিন্দমাণিক্য একদা সকাল এ নদীতে স্নান করতে গিয়ে হাসি ও তাতা নামের দুই ভাইবোন এর সাথে দেখা হয়। তার সাথে এই দুই ভাই বোনের অনেক ভাল সম্পর্ক গড়ে ওঠে । একদিন তাদের নিয়ে মহিষবলির পরের দিন বেড়ানোর সময় দেখেন যে নদীর ঘাটে রক্তের দাগ । হাসি জিজ্ঞেস করে ও রক্তের দাগ কিসের? রাজা উত্তর দিতে না পারায় হাসি তার আঁচল দিয়ে নদীর ঘাট মুছতে থাকে। এর পরেই হাসি জ্বরে মারা যায় ও জ্বরের বিকার এ বলতে থাকে "ও রক্তের দাগ কিসের?"। এরপরই রাজা ঘোষণা দেন যে রাজ্যে সব বলি দেওয়া বন্ধ। কিন্তু বাধ সাধে রঘুপতি পুরোহিত ও রাজার বড় ভাই । তারা বলতে থাকে রাজার বলিদান প্রথা বিলোপের জন্য রাজ্যের অবনতি অবশ্যম্ভাবী। শেষ পর্যন্ত রাজ্য ছাড়া হয় রাজা,তার নতুন পুরোহিত বিল্বন। রাজ্যে রাজা হয় রাজার বড় ভাই । কিন্তু শেষ পর্যন্ত ভুল বুঝতে পারে রঘুপতি ছুঁড়ে ফেলে দেয় কালীর মূর্তি,বুঝতে পারে নরবলি ও বলিদান ভিত্তিহীন। শেষপর্যন্ত জয় হয় মানবতার। সবাইকে হার মানতে হয় রাজা গোবিন্দমাণিক্য ও বিল্বন এর কাছে। রবীন্দ্রনাথ জয় ঘটান মানবতার।
তড়িৎকোষের ইতিহাস
পরীক্ষা-নিরীক্ষা
১৭৪৯ সালে মার্কিন যুক্তরাষ্ট্রের বহুবিদ্যাবিশারদ এবং প্রতিষ্ঠাতা জনকদের একজন বেঞ্জামিন ফ্রাঙ্কলিন প্রথমে বিদ্যুতের সাথে তার পরীক্ষাগুলির জন্য সংযুক্ত তড়িৎ-ধারকগুলির একটি সেট বর্ণনা করার জন্য ইংরেজি ভাষাতে প্রথম "ব্যাটারি" শব্দটি ব্যবহার করেছিলেন, যার বাংলা অর্থ তড়িৎকোষ। এই তড়িৎ-ধারকগুলির প্রতিটি পৃষ্ঠে ধাতু দ্বারা আবৃত কাঁচের ফলক বা প্যানেল ছিল। এই তড়িৎ-ধারকগুলিকে একটি স্থির বিদ্যুৎ উৎপাদনযন্ত্রের সাহায্যে আধানযুক্ত করা হয়েছিল এবং তাদের তড়িৎদ্বারের সাথে ধাতব স্পর্শ করে আধানমুক্ত করা হয়েছিল। এগুলিকে একটি "তড়িৎকোষ"এ একসাথে যুক্ত করা হলে আরও জোরালোভাবে আধানমুক্ত হয়। তোপ তড়িৎকোষের মতো, "দুই বা ততোধিক অনুরূপ বস্তুর একটি দল এক সাথে কাজ করে" শব্দটি ভোল্টাইক স্তূপ এবং অনুরূপ যন্ত্রর জন্য ব্যবহৃত হয়েছে যেখানে বহু তড়িৎরাসায়নিক কোষ ফ্র্যাঙ্কলিনের পদ্ধতিতে সংযুক্ত থাকে। বর্তমানে এমনকি একটি একক তড়িৎরাসায়নিক কোষ, শুষ্ক কোষকে সাধারণভাবে তড়িৎকোষ বলা হয়।
উদ্ভাবন
লুইগি গালভানির কিছু গবেষণার ভিত্তিতে, বন্ধু এবং সহবিজ্ঞানী আলেসান্দ্রো ভোল্টা বিশ্বাস করেন যে বৈদ্যুতিক ঘটনাটি একটি আর্দ্র মধ্যবর্তী বস্তুর মাধ্যমে দুটি পৃথক ধাতুর মিলিত হওয়ার ফলে সৃষ্টি হয়েছে। তিনি এই অনুমানটি পরীক্ষার মাধ্যমে যাচাই করেন এবং ১৭৯১ সালে ফলাফল প্রকাশ করেন । ১৮০০ সালে ভোল্টা প্রথম সত্যিকারের তড়িৎ কোষ আবিষ্কার করেন, যা ভোল্টাইক কলাম নামে পরিচিতি লাভ করে। ভোল্টাইক কলাম একে অপরের উপরে যুগল তামার এবং দস্তার চাকতির সমন্বয়ে গঠিত ছিল, যা লবণ পানি দ্বারা ভেজানো কাপড় বা কার্ডবোর্ডের একটি স্তর দ্বারা পৃথক করা ছিল (অর্থাৎ তড়িৎবিশ্লেষ্য)। লেইডেন জারের বিপরীতে, ভোল্টাইক কলাম একটি অবিচ্ছিন্ন বিদ্যুৎ এবং স্থিতিশীল প্রবাহ তৈরি করে এবং অব্যবহৃত থাকার সময় সামান্য পরিমানে আধান হারাতে থাকে, যদিও তার প্রাথমিক মডেলগুলি স্ফুলিঙ্গ তৈরি করতে যথেষ্ট পরিমানে শক্তিশালী ভোল্টেজ উৎপাদন করতে পারে না। তিনি বিভিন্ন ধাতু নিয়ে পরীক্ষা-নিরীক্ষা করে দেখতে পান যে দস্তা এবং রূপা ব্যবহার করে সবচেয়ে ভাল ফলাফল পাওয়া যায়।
সচ্ছিদ্র পাত্র কোষ
১৮৩৮ সালে লিভারপুলের যন্ত্র প্রস্তুতকারী জন ডান্সার ড্যানিয়েল কোষের সচ্ছিদ্র পাত্র সংস্করণ আবিষ্কার করেন। এটি একটি জিংক সালফেট দ্রবণযুক্ত একটি সচ্ছিদ্র মাটির পাত্রের কেন্দ্রে চুবানো জিঙ্ক অ্যানোড দিয়ে গঠিত। সচ্ছিদ্র পাত্রটি পরিবর্তে তামার পাত্রের মধ্যে তুঁতের দ্রবণ নিমগ্ন হয়, যা কোষের ক্যাথোড হিসাবে কাজ করে। সচ্ছিদ্র প্রতিবন্ধকের ব্যবহার আয়নকে এর মধ্য দিয়ে যেতে দেয় তবে দ্রবণকে মিশ্রিত হতে বাধা দেয়।
নিকেল-লৌহ
ওয়াল্ডেমার জাঙ্গনার ১৮৯৯ সালে তাঁর নিকেল-আয়রন ব্যাটারি পেটেন্ট করেন, একই বছর নিকেল-ক্যাডমিয়াম ব্যাটারি পেটেন্ট করেছিলেন, তবে এটি এর ক্যাডমিয়াম প্রতিরুপের চেয়ে নিম্নতর পাওয়া যায় এবং ফলস্বরূপ, কখনও এটি উন্নত করতে চেষ্টা করেনি।. আধানযুক্ত হওয়ার সময় এটি অনেক বেশি হাইড্রোজেন গ্যাস তৈরি করে, যার অর্থ এটি রূদ্ধ করা যায় না, এবং আধানযুক্তকরণ প্রক্রিয়াটি কম কার্যকর ছিল (এটি অবশ্য সস্তা ছিল)।
টেলিভিশন বার্তাকক্ষ
সবগুলো বিভাগ বা ডেস্ক নিয়ন্ত্রণ করা হয় কেন্দ্রীয় বিভাগ বা অ্যাসাইনমেন্ট বিভাগ থেকে। এক বা একাধিক ভারপ্রাপ্ত ব্যক্তি কেন্দ্রীয় বিভাগ পরিচালনা করে থাকেন। মূল নির্দেশনা দিয়ে থাকেন বার্তা প্রধান, সাধারণত বার্তা প্রধানই বার্তাকক্ষের সবগুলো বিভাগের প্রধান নিয়ন্ত্রকের ভূমিকায় থাকেন। অনেক টেলিভিশনে সম্পাদকীয় প্রধানের পদ রাখা হয়। বার্তা সম্পাদনার জন্য একাধিক বার্তা সম্পাদক থাকেন। জ্যেষ্ঠতার ক্রমানুসারে- বার্তা প্রধান, প্রধান বার্তা সম্পাদক, জ্যেষ্ঠ বার্তা সম্পাদক, বার্তা সম্পাদক, সহযোগী বার্তা সম্পাদক, সহকারী বার্তা সম্পাদক, জ্যেষ্ঠ বার্তাকক্ষ সম্পাদক, বার্তাকক্ষ সম্পাদক ও শিক্ষানবীশ বার্তাকক্ষ সম্পাদক। এই হলো বার্তাকক্ষে থাকা বিভিন্ন বিভাগ ও জনবলের পদানুক্রম। এরা অভ্যন্তরীণ জনবল হিসেবে কর্মরত থাকে।
অতিরিক্ত চীফ জুডিসিয়াল ম্যাজিস্ট্রেট
অতিরিক্ত চীফ জুডিসিয়াল ম্যাজিস্ট্রেট বা অতিরিক্ত প্রধান জুডিসিয়াল ম্যাজিস্ট্রেট বাংলাদেশের জেলার দ্বিতীয় প্রধান ম্যাজিস্ট্রেট। তিনি ম্যাজিস্ট্রেট কোর্টের দ্বিতীয় সর্বোচ্চ বিচার বিভাগীয় কর্মকর্তা এবং জেলার চীফ জুডিসিয়াল ম্যাজিস্ট্রেটের পরেই তার অবস্থান। তিনি চীফ জুডিসিয়াল ম্যাজিস্ট্রেটের সমপর্যায়ের বিচারিক ক্ষমতা ও এখতিয়ার প্রয়োগ করেন। ওয়ারেন্ট অব প্রিসিডেন্স অনুসারে অতিরিক্ত চীফ জুডিসিয়াল ম্যাজিস্ট্রেটের পদমর্যাদা সরকারের যুগ্মসচিবের সমান।
নিয়োগ
অতিরিক্ত চীফ জুডিসিয়াল ম্যাজিস্ট্রেট বাংলাদেশ জুডিসিয়াল সার্ভিসের তৃতীয় গ্রেডের কর্মকর্তাদের মধ্য থেকে নিয়োগ দেওয়া হয়। বাংলাদেশের সংবিধানের ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি যুগ্ম জেলা ও দায়রা জজ নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে যুগ্ম জেলা ও দায়রা জজদের অতিরিক্ত চীফ জুডিসিয়াল ম্যাজিস্ট্রেট হিসেবে পদায়ন ও বদলি করে থাকে।
সঙ্গীত রচনা
যদিও একটি সংগীত রচনা প্রায়শই সংগীত স্বরলিপি ব্যবহার করে এবং এর একক রচয়িতা রয়েছে, তবে তা সর্বদা হয় না। সংগীতের কাজটিতে একাধিক সুরকার থাকতে পারে, যা প্রায়শই জনপ্রিয় সংগীতে ঘটে থাকে যখন একটি ব্যান্ডের সমস্ত সদস্য একটি গান লিখতে সহযোগিতা করে বা বাদ্যযুগীয় থিয়েটারে ঘটে, যখন কোনও ব্যক্তি সুর বাজায়, দ্বিতীয় ব্যক্তি গানের কথা লিখেন এবং একটি তৃতীয় ব্যক্তি গানগুলি অর্কেস্টেট করেন। সংগীত শব্দ, চিত্র বা বিংশ শতাব্দীর পর থেকে কম্পিউটার প্রোগ্রামগুলির সাথে রচনা করা যেতে পারে যা গায়ক বা সংগীতশিল্পীকে কীভাবে বাদ্যযন্ত্র তৈরি করতে হবে তা ব্যাখ্যা করে বা চিহ্নিত করে। উদাহরণগুলি ২০ শতকের অ্যাভান্ট-গার্ড সংগীত থেকে শুরু, যা গ্রাফিক স্বরলিপি ব্যবহার করে, কার্লহেইঞ্জ স্টকহাউসনের আউস ডেন সিবেন টাগেনের মতো রচনাগুলি, কম্পিউটার প্রোগ্রামগুলিতে যা সংগীতের জন্য শব্দ নির্বাচন করে। যে সঙ্গীতগুলো একই সুরের পুনরাবৃত্তি ঘটায় এবং সুযোগের ভারী ব্যবহার করে তাকে অ্যালিওটারিক সঙ্গীত বলা হয় এবং ২০ শতকে যা সমসাময়িক সুরকার যেমন জন কেজ, মর্টন ফেল্ডম্যান এবং উইটল্ড লুটোসোয়াস্কির মতো সুরকারদের মধ্যে যুক্ত ছিল। সুযোগ-ভিত্তিক সংগীতের আরও একটি সাধারণ উদাহরণ হ'ল ঝনঝন শব্দের মৃদুমন্দ বাতাসে বায়ুর ঐকতান। কম্পোজিশনের অধ্যয়ন গতানুগতিকভাবে প্রাধান্য পেয়েছে পাশ্চাত্য ধ্রুপদী সংগীতের পদ্ধতি ও অনুশীলন পরীক্ষা করে, তবে জনপ্রিয় সংগীত এবং ঐতিহ্যবাহী বাদ্যযন্ত্রী সংগীত এবং ফ্রি জ্যাজ্ পারফর্মার এবং আফ্রিকান পার্কিউশনবাদী, ইও ড্রামারদের মতো স্বতঃস্ফূর্তভাবে সহসা কৃত কাজগুলি অন্তর্ভুক্ত করার ক্ষেত্রে কম্পোজিশনের সংজ্ঞা যথেষ্ট বিস্তৃত।
পরিভাষা
শব্দ সংরক্ষণ পদ্ধতি আবিষ্কারের পরে, শাস্ত্রীয় স্বরলিপি বা জনপ্রিয় গান রেকর্ডিং হিসাবে উপস্থিত থাকতে পারে। যদি সঙ্গীত, পরিবেশনের আগে রচিত হয়, সংগীতটি স্মৃতি থেকে পরিবেশিত হতে পারে (কনসার্টো পারফরম্যান্সে একক গায়কদের, গীতিনাট্য প্রদর্শনীতে গায়কদের এবং শিল্প গান আবৃত্তিকারীদের আদর্শ পদ্ধতি), লিখিত সঙ্গীত,স্বরলিপি পড়ে (অর্কেস্ট্রা, দলীয় সঙ্গীতানুষ্ঠান, দলীয় গান পরিবেশনার (থিয়েটার) মতো বৃহৎ পরিবেশনায় আদর্শ পদ্ধতি), বা উভয় পদ্ধতির সংমিশ্রণের মাধ্যমে রচিত হতে পারে।উদাহরণস্বরূপ, অর্কেস্ট্রাতে প্রধান সেলো পরিবেশক বর্ণসামঞ্জস্যে সঙ্গীর অংশগুলি পড়তে পারেন, যেখানে তিনি ভাষা পরিবর্তনের অংশগুলি পরিবেশন করছেন, তবে কন্ডাকটর দেখতে সক্ষম হওয়ার জন্য কিছু সলো মুখস্থ করতে পারেন। কম্পোজিশনগুলোতে বিভিন্ন ধরনের বাদ্যযন্ত্র রয়েছে যা বিভিন্ন রীতির এবং সংস্কৃতির মধ্যে পরিবর্তিত হয়। ১৯৬০ এর পরে, জনপ্রিয় সঙ্গীত ধারাগুলি বৈদ্যুতিক গিটার এবং বৈদ্যুতিক খাদের মতো বৈদ্যুতিক যন্ত্রপাতিগুলির ব্যাপক ব্যবহার করে। সমসাময়িক ধ্রুপদী সংগীত রচনা এবং কনসার্টগুলিতে বৈদ্যুতিক যন্ত্র ব্যবহৃত হয়, যদিও তা জনপ্রিয় সংগীতের তুলনায় কম মাত্রায় ব্যবহৃত হয়। উদাহরণস্বরূপ, বারোক সংগীত যুগে (১৬০০-১৭৫০), সংগীতে কেবল স্ট্রিং, পিতল, কাঠওয়ালা, টিমপানি এর মতো শাব্দিক ও যান্ত্রিক যন্ত্র  এবং হারপিচর্ড এবং পাইপ ওর্গানের মতো কীবোর্ড যন্ত্রগুলি ব্যবহৃত হয়েছিল। ২০০০-এর দশকের পপ ব্যান্ড গিটার অ্যামপ্লিফায়ার, ডিজিটাল সিনথেসাইজার কীবোর্ড এবং ইলেকট্রনিক ড্রামসের সাহায্যে বৈদ্যুতিক প্রভাবে বাজানো বৈদ্যুতিক গিটার ব্যবহার করা হতো।
সঙ্গীতের ধরন হিসাবে
টোনাল কম্পোজিশনে মোড এবং টনিক নোট সহ ব্যবহৃত নোটগুলির জন্য মাপকাঠি গুরুত্বপূর্ণ। একইভাবে, মধ্য প্রাচ্যের সংগীত এমন কম্পোজিশন ব্যবহার করে যা একটি নির্দিষ্ট মোড (মাকাম) এর উপর ভিত্তি করে প্রায়শই কঠোরভাবে সংশোধনমূলক প্রেক্ষাপটে তৈরি হয়, যেমনটা হিন্দুস্তানি এবং কর্ণাটিক পদ্ধতি উভয় ক্ষেত্রের ভারতীয় শাস্ত্রীয় সংগীতে রয়েছে।
ভারতীয় ঐতিহ্য
হিন্দুস্থানী সংগীত ঐতিহ্যে, দ্রুপদ (মূলত সংস্কৃত এবং পরে হিন্দি এবং ব্রজ ভাষায় রূপান্তর) প্রাচীন রচনাগুলির মধ্যে একটি এবং খাইল, ঠুমরি এবং রাগের মতো এটি সংগীত ঐতিহ্যের অন্যান্য রূপগুলির ভিত্তি তৈরি করেছিল। কর্ণটাক সংগীত ঐতিহ্যে এই রচনাগুলি কৃতি, বর্ণম এবং পদম প্রকৃতির
অ্যালেনবি চিল্টন
১৯৫৯ সালের এপ্রিল পর্যন্ত চিল্টন গ্রিমসবি টাউনের ম্যানেজার হিসেবে দায়িত্ব পালন করেন। এর পর তিনি উইগান এথলেটিক ক্লাবে ম্যানেজার হন ১৯৬০–৬১ মৌসুমে। ১৯৬১–৬২ মৌসুমে স্কাউট হিসেবে চিল্টন হার্টলপুল ইউনাইটেডে যোগ দেন। পরে তিনি ১৯৬২-৬৩ মৌসুমে এ দলের ম্যানেজার হন। চিল্টন ইউনাইটেড দলের পক্ষে ৪৩২ ম্যাচে অংশ নেন এবং ৩টি গোল করেন। এছাড়া তিনি ইংল্যান্ড দলের হয়ে ২টি আন্তর্জাতিক ম্যাচ খেলেন।
অমিতাভ ভট্টাচার্য্য
অমিতাভ ভট্টাচার্য্য (১২ নভেম্বর ১৯৩১ - ১৫ জুন ১৮৯২) একজন ভারতীয় প্রযোজনা প্রকৌশলী এবং ভারতীয় প্রযুক্তিবিদ্যা প্রতিষ্ঠান কানপুর পরিচালক ছিলেন। যাদবপুর বিশ্ববিদ্যালয়ে প্রোডাকশন ইঞ্জিনিয়ারিং বিভাগ প্রতিষ্ঠার কৃতিত্ব তাকে দেওয়া হয়। বৈজ্ঞানিক গবেষণার জন্য ভারত সরকারের শীর্ষ সংস্থা দ্য বৈজ্ঞানিক ও শিল্প গবেষণা পরিষদ তাকে বিজ্ঞান ও প্রযুক্তিতে শান্তি স্বরূপ ভটনাগর পুরস্কার ভূষিত করেন, যা ১৯৭১ সালে প্রকৌশল বিজ্ঞানে অবদানের জন্য ভারতীয় বিজ্ঞানের সর্বোচ্চ পুরস্কারগুলির মধ্যে একটি
চন্দ্র দেব
চন্দ্র মন্দির
নবগ্রহ মন্দিরে উপাসনার পাশাপাশি, নিম্নলিখিত মন্দিরগুলিতেও চন্দ্রের পূজা করা হয় (দয়া করে এই আংশিক তালিকাটি প্রসারিত করতে সাহায্য করুন)
সেলিম জাফর
প্রথম-শ্রেণীর ক্রিকেট
১৯৮৩-৮৪ মৌসুমে প্রথমবারের মতো প্রথম-শ্রেণীর ক্রিকেটে অংশ নেন। অভিষেক খেলাতেই ৫/১১ বোলিং পরিসংখ্যান দাঁড় করান তিনি। ১৯৮৫-৮৬ মৌসুম শেষে ১৯ গড়ে ৮০ উইকেট দখল করেছিলেন। আন্তর্জাতিক ক্রিকেট অঙ্গনে আমন্ত্রণের বিষয়টি কোন বিস্ময়ের কারণ ছিল না।
জগজ্জীবনপুর তাম্রশাসন
আবিষ্কার
মালদা জেলার সদর মহকুমার হাবিবপুর থানার অন্তর্গত জগজ্জীবনপুর মৌজার দাগ নং ৬৩৯-এ তুলাভিটা বা সলাইডাঙা নামে একটি সওয়া-পাঁচ মিটার উঁচু ঢিপিতে ১৯৮৭ সালের ১৩ই মার্চ এটি আবিষ্কৃত হয়। এই জায়গাটি মালদা শহর থেকে প্রায় ৩৬ কি.মি. পূর্বে। জগদীশচন্দ্র গাঁই নামে স্থানীয় কৃষক তার জমি কোপানোর সময় এটি আবিষ্কার করেন। বর্তমানে এই তাম্রশাসনটি মালদা জেলা জাদুঘরে রাখা আছে। এই আবিষ্কারের পর প্রথমে সুধীন দে ও পরে অমল রায়ের নেতৃত্বে পশ্চিমবঙ্গ সরকারের পুরাতত্ত্ব ও জাদুঘর অধিকরণের গবেষকরা তুলাভিটা ও সন্নিহিত অঞ্চলে খননকার্য চালান, ফলে একটি বৌদ্ধ বিহারের (নন্দদীর্ঘিকা-উদ্রঙ্গ মহাবিহার) ধ্বংসাবশেষ ও অন্যান্য পুরাকীর্তি পাওয়া যায়।
ঐতিহাসিক গুরুত্ব
আগে ঐতিহাসিকরা মনে করতেন যে দেবপালের পর রাজা হন তার খুড়তুতো ভাইয়ের ছেলে প্রথম বিগ্রহপাল। বিভিন্ন সমকালীন অভিলেখে শূরপাল ও মহেন্দ্রপাল নামে আরও দুই রাজার নাম পাওয়া যায়। মনে করা হত শূরপাল বিগ্রহপালেরই অপর নাম এবং মহেন্দ্রপালকে ধরা হত গুর্জর-প্রতিহার রাজা প্রথম মহেন্দ্রপাল। ১৯৭০ সালে শূরপালের মির্জ়াপুর তাম্রশাসন (বর্তমানে লখনউ জাদুঘরে রক্ষিত) আবিষ্কারের পর এই রাজার আলাদা অস্তিত্ব নিশ্চিতভাবে প্রমাণিত হয় এবং এই রাজাকে প্রথম শূরপাল ধরে নিয়ে দীনেশচন্দ্র সরকার ১৯৮৩ সালে প্রকাশিত তার পাল-সেন যুগের বংশানুচরিত গ্রন্থে পাল রাজাদের ক্রম ও বংশলতা পুনর্গঠন করেন। জগজ্জীবনপুর তাম্রশাসন থেকে পালবংশীয় রাজা হিসেবে মহেন্দ্রপালের অস্তিত্ব নিশ্চিতভাবে প্রমাণিত হয়, জানা যায় যে মহেন্দ্রপাল ও শূরপাল ছিলেন দেবপাল ও মাহটা দেবীর দুই পুত্র এবং দেবপালের পর রাজা হন মহেন্দ্রপাল। ফলে পালবংশের ক্রম আবার পুনর্গঠনের প্রয়োজন দেখা দেয়। ১৯৮৮ সালে গৌরীশ্বর ভট্টাচার্য South Asian Studies পত্রিকায় The New Pāla Ruler Mahendrapāla: Discovery of a Valuable Charter নিবন্ধে এবং ১৯৯৪ সালে দিলীপকুমার গঙ্গোপাধ্যায় তার Ancient India: History and Archaeology বইতে এই পুনর্গঠন করেন। গঙ্গোপাধ্যায় মহেন্দ্রপালের রাজত্বকাল নির্ধারণ করেন ৮৪৫-৮৬০ খ্রিষ্টাব্দ। ১৯৯৫ সালে এক মার্কিন সংগ্রাহকের ব্যক্তিগত সংগ্রহে পালযুগের দুইটি তাম্রশাসন আবিষ্কৃত হয়, যা প্রথম শূরপাল ও মাণিক্যদেবীর পুত্র গোপাল নামে রাজার চতুর্থ বর্ষে উৎকীর্ণ। ফলে পাল-বংশলতা আবার পরিবর্তিত হয়েছে।
ইন্টারনেট প্রোটোকল
কাজ
প্রতিটি ডাটাগ্রামের দুটি উপাদান থাকে: একটি হেডার এবং একটি পেলোড। আইপি হেডারের মধ্যে রয়েছে সোর্স আইপি অ্যাড্রেস, ডেস্টিনেশন আইপি অ্যাড্রেস এবং ডাটাগ্রাম রুট ও ডেলিভারির জন্য প্রয়োজনীয় অন্যান্য মেটাডেটা। পেলোড হলো সেইসব তথ্য যা পরিবহন করা হয়। হেডারের সাথে একটি প্যাকেটে ডাটা পেলোড নেস্ট করার এই পদ্ধতিকে এনক্যাপসুলেশন বলা হয়।
সংস্করণের ইতিহাস
১৯৭৪ সালের মে মাসে, ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই) "এ প্রোটোকল ফর প্যাকেট নেটওয়ার্ক ইন্টারকমিউনিকেশন" নামে একটি কাগজ প্রকাশ করে। কাগজটির লেখক ভিন্টন সার্ফ এবং রবার্ট কান, নেটওয়ার্ক নোডের মধ্যে প্যাকেট সুইচিং ব্যবহার করে রিসোর্স ভাগ করার জন্য একটি ইন্টারনেট ওয়ার্কিং প্রোটোকল বর্ণনা করেছেন। এই মডেলের একটি কেন্দ্রীয় নিয়ন্ত্রণ উপাদান ছিল "ট্রান্সমিশন কন্ট্রোল প্রোগ্রাম" যা হোস্টের মধ্যে সংযোগ-ভিত্তিক লিঙ্ক এবং ডেটাগ্রাম পরিষেবা উভয়ই অন্তর্ভুক্ত করে। মনোলিথিক ট্রান্সমিশন কন্ট্রোল প্রোগ্রামটি পরবর্তীতে ট্রান্সমিশন কন্ট্রোল প্রোটোকল এবং ট্রান্সপোর্ট লেয়ারে ইউজার ডেটাগ্রাম প্রোটোকল এবং ইন্টারনেট লেয়ারে ইন্টারনেট প্রোটোকল নিয়ে গঠিত একটি মডুলার আর্কিটেকচারে বিভক্ত হয়। মডেলটি ডিপার্টমেন্ট অফ ডিফেন্স (ডিওডি) ইন্টারনেট মডেল, ইন্টারনেট প্রোটোকল সুইট এবং অনানুষ্ঠানিকভাবে টিসিপি/ আইপি নামে পরিচিতি লাভ করে।
হুয়াই নদী
উৎপত্তি
ঐতিহাসিকভাবে, হুয়াই নদী একটি প্রশস্ত পথের মাধ্যমে ইউন্টিগুয়ানের হুয়াংহো নদীতে প্রবেশ করে। তখন এই নদীকে পার্শ্ববর্তী কৃষিজমিতে পানিসেচের জন্য ব্যবহৃত হত। তারই সাথে এটি খাল ও উপনদী এক বিশাল মিলনস্থলও বটে। ১১৯৪ সালে প্রবাহ শুরু হওয়ার পর থেকে হুয়াংহো নদী ক্রমাগত তার যাত্রাপথ পরিবর্তিত করে উত্তরের দিকে যেতে যেতে হুয়াই নদীর মধ্যে প্রবেশ করে। পরবর্তীতে নদীভরাট এত বৃহদাকার ধারণ করে, যে হুয়াংহো যখন পরবর্তীকালে আরও উত্তরে বিরাটভাবে সরে যায় (১৮৯৭), তখন হুয়াই নদীর ভূগোল তাৎপর্যপূর্ণভাবে নতুন নতুন উঁচু দ্বীপ, হ্রদ, চর - ইত্যাদি তৈরি করতে থাকে। ফলে নদীর মধ্যভাগ থেকে নিম্নভাগের দিকে সাবলীলভাবে পানিপ্রবাহিত হতে পারত না, এবং নিম্নভাগের পানি সমুদ্রে যেতে বাধাগ্রস্ত হত। দ্বিতীয় বিশ্বযুদ্ধের সময় এই পরিস্থিতির আরও অবনতি ঘটে, কারণ চিয়াং কাই-সেক সরকার জাপানি আক্রমণ থেকে মুক্তি পাওয়ার আশায় হুয়াংহো নদীর দক্ষিণের বাঁধ খুলে দিয়ে নিম্নাঞ্চল সম্পূর্ণরূপে প্লাবিত করে দেয়। হুয়াংহো নদী পরবর্তী ৯ বছর ধরে উক্ত বাঁধের ফাটল ধরে প্রবাহিত হয়, যা হুয়াই নদীর প্রবাহকে ব্যাপকভাবে বাঁধাগ্রস্ত করে।
তারাকান্দা ইউনিয়ন
দর্শনীয় স্থান
তারাকান্দার কয়ড়াকান্দা গ্রামে অবস্থিত, এটি তারাকান্দা কংশ নদীর পাশে রয়েছে।
হযরত আলী (আফগান রাজনীতিবিদ)
জীবনী
হামিদ কারজাই হজরত আলীকে ২০০৩ সালে জালালাবাদ পুলিশ প্রধান নিযুক্ত করেছিলেন এবং ২০০৪ সালে তালেবান ও কিছু অন্যান্য জঙ্গি গোষ্ঠীর সাথে যোগাযোগের কারণে তাকে বরখাস্ত করা হয়েছিল। তিনি অলসি জিরগা এর আফগানিস্তানের জাতীয় পরিষদ মধ্যে ২০০৫ আফগান সংসদ নির্বাচনের প্রতিনিধিত্বমূলক নানগারহর প্রদেশের একটি আসন পেয়েছিলেন। ২০১২ সালের মে মাসে, খবরে বলা হয়েছিল যে আফগান-মার্কিন কৌশলগত সহযোগিতা চুক্তির জাতীয় পরিষদের অনুমোদনকে বাধা দেওয়ার লক্ষ্যে ইরান আলিকে কয়েক মিলিয়ন ডলার সরবরাহ করছে। তবে পরের দিন এই চুক্তিটি সংখ্যাগরিষ্ঠদের দ্বারা অনুমোদিত হয়েছিল এবং পরের দিন আলী অভিযোগ অস্বীকার করেছেন।
গুয়ান্তানামো বন্দী যারা হযরত আলীর অধীনে কর্মরত ছিলেন
গুয়ানতানামো কারাগারে আটক আনোয়ার খান তার প্রশাসনিক পর্যালোচনা বোর্ডকে বলেছিলেন যে তিনি হযরত আলীর সর্বাত্মক আদেশে তালেবানদের বিরুদ্ধে লড়াই করেছিলেন। তিনি দাবি করেছিলেন যে তাকে গ্রেপ্তার করা হয়েছিল এবং মার্কিন চেকপয়েন্টে তাকে থামানো হলে তাকে গুয়ান্তানামোতে প্রেরণ করা হয়েছিল এবং কেন তিনি একাধিক আইডি কার্ড বহন করছেন তা নিয়ে সৈন্যরা বিভ্রান্ত হয়েছিল।
দ্য মিস্টিরিয়াস আইল্যান্ড
দ্য মিস্টিরিয়াস আইল্যান্ড (L'Île mystérieuse) হল জুল ভার্ন এর একটি উপন্যাস যা ১৮৭৫ সালে প্রকাশিত হয়। হেটজেল কর্তৃক প্রকাশিত মূল সংস্করণে জুল ফেরাট এর আঁকা অনেকগুলো চিত্র ছিল। উপন্যাসটি ভার্নের টোয়েন্টি থাউজ্যান্ড লিগস আন্ডার দ্য সী (১৮৭০) এবং ইন সার্চ অব দ্য কাস্টাওয়েজ (১৮৬৭–৬৮) এর মিশ্রিত সিকুয়েল, যদিও এটির আবহ ঐ বইগুলোর আবহের থেকে অনেকটাই ভিন্ন। উপন্যাসটির পারম্ভিক খসড়ার নাম ছিল শিপরেকড ফেমিলি: মেরুনড উইথ আংকেল রবিনসন। এটি ভার্নের প্রকাশক কর্তৃক প্রথমে প্রত্যাখ্যাত হয়েছিল এবং প্রকাশের পূর্বে পুনর্লিখিত হয়েছিল। খসড়াটি যে রবিনসন ক্রুসো এবং দ্য সুইস ফেমিলি রবিনসন উপন্যাস দুটি দ্বারা প্রভাবিত ছিল তা বোঝা যায়। ভার্ন তার পরবর্তী উপন্যাস গডফ্রে মরগান (ফরাসি: L'École des Robinsons, ১৮৮২)-এ একই ধরনের আবহ সৃষ্টি করেন।
নরেশ কুমার
নরেশ কুমার (জন্ম ২২ ডিসেম্বর ১৯২৮) একজন প্রাক্তন ভারতীয় টেনিস খেলোয়াড়। ব্রিটিশ ভারতের পাঞ্জাব প্রদেশের লাহোরে ওনার জন্ম হয়। ১৯৫২ সাল থেকে শুরু করে ৮ বছর উনি ভারতীয় ডেভিস কাপ দলের হয়ে খেলেন। তারপরে উনি অ-ক্রীড়ক অধিনায়কের দায়িত্ব নেন। ১৯৫৫ সালে উনি উইম্বলডনের চতুর্থ ধাপ অবধি পৌছেছিলেন। উনি শিল্পী ও লেখিকা সুনিতা কুমারের সাথে বিবাহসূত্রে আবদ্ধ।
পার্সোনা নন গ্রাটা
কূটনৈতিক ব্যবহার
১৯৬১ সালের কূটনৈতিক সম্পর্ক বিষয়ক ভিয়েনা কনভেনশনের ২৩ নম্বর অনুচ্ছেদে বলা হয়েছে যে, গ্রাহক রাষ্ট্র প্রেরক রাষ্ট্রকে যেকোন সময়ে এই মর্মে নোটিশ প্রদান করতে পারে যে, মিশন-প্রধান, কোন কূটনৈতিক কর্মচারী বা অন্য কাজে নিয়োজিত কর্মচারীকে অবাঞ্চিত ঘোষণা করা হয়েছে। এ একতরফা নোটিশ প্রদানের জন্য গ্রাহক রাষ্ট্রকে কোন কারণ দর্শাতে হবে না। গ্রাহক রাষ্ট্রের মূল ভূখণ্ডে পৌঁছাবার পূর্বে কোন ব্যক্তিকে পার্সোনা নন গ্রাটা ঘোষণা করা যাবে।
আমার সোনার বাংলা
আমার সোনার বাংলা হলো বাংলাদেশের জাতীয় সঙ্গীত। বঙ্গমাতা সম্পর্কে এই গানটি রবীন্দ্রনাথ ঠাকুর কর্তৃক ১৯০৫ সালে রচিত হয়। বাউল গায়ক গগন হরকরার গান "আমি কোথায় পাব তারে" থেকে এই গানের সুর ও সঙ্গীত উদ্ভূত।
মূল কবিতা
ও মা, তোর চরণেতে দিলেম এই মাথা পেতে— দে গো তোর পায়ের ধুলা, সে যে আমার মাথার মানিক হবে। ও মা, গরিবের ধন যা আছে তাই দিব চরণতলে, মরি হায়, হায় রে— আমি পরের ঘরে কিনব না আর, মা, তোর ভূষণ ব'লে গলার ফাঁসি
২০১৪ শ্রীলঙ্কা ক্রিকেট দলের আয়ারল্যান্ড সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ৬ থেকে ৮ মে, ২০১৪ তারিখ পর্যন্ত আয়ারল্যান্ড সফর করে। সংক্ষিপ্ত সফরে দলটি দুইটি একদিনের আন্তর্জাতিকে আয়ারল্যান্ড ক্রিকেট দলের বিরুদ্ধে প্রতিদ্বন্দ্বিতা করে। সম্প্রচারস্বত্ত্বজনিত কারণে সিরিজটি আরএসএ ওয়ান-ডে চ্যালেঞ্জ প্রতিযোগিতা নামে পরিচিত। দ্বিতীয় খেলা বৃষ্টির কারণে পরিত্যক্ত হওয়ায় প্রথম খেলায় বিজয়ী হয়ে শ্রীলঙ্কা ১-০ ব্যবধানে সিরিজ জয় করে।
সরিস্কিয়া
সমস্ত মাংসাশী ডাইনোসরই (থেরোপড) সরিস্কিয়ান। নিরামিষাশী ডাইনোসরদের অন্যতম প্রধান শাখা সরোপডরাও তাই। ক্রিটেশিয়াস যুগের শেষে পাখি ছাড়া সমস্ত সরিস্কিয়ান ডাইনোসর বিলুপ্ত হয়ে যায়। এই ঘটনাকে ক্রিটেশিয়াস-প্যালিওজিন বিলুপ্তি ঘটনা বলে চিহ্নিত করা হয়। থেরোপড ডাইনোসরদের একটি শাখার প্রত্যক্ষ উত্তরসূরী হিসেবে আধুনিক পাখিরা জাতিজনি নামকরণে সরিস্কিয়ানদের উপবিভাগ বা ক্লেড হিসেবে গণ্য হয়।
মাখনা
বিবরণ
লাল শাপলার মতোই তবে কাঁটাভরা গাছ। এদের পাতা বিশাল; ভিক্টোরিয়া অ্যামাজনিকা প্রজাতির পর উদ্ভিদরাজ্যে এদের পাতা দ্বিতীয় বৃহত্তম। এদের ফুল গোলাপি, আকারে শাপলার চেয়ে ছোট। ফুল ফোটে শীতের শেষে। কাঁটাভরা ফলে অনেকগুলো বীজ এবং বীজগুলো খাবার যোগ্য।
শিবানী কাটারিয়া
thumb| শিবানী কাটারিয়া (জন্ম ২৭ সেপ্টেম্বর ১৯৯৭) একজন ভারতীয় সাঁতারু। ২০১৬ অলিম্পিকে মেয়েদের ২০০ মিটার ফ্রিস্টাইল বিভাগে উনি প্রতিদ্বন্দ্বিতা করেন। ভারতের জাতীয় বেশিরভাগ রেকর্ড ওনার দখলে। ২০০৪ অলিম্পিকের পর উনি ভারতের প্রথম মহিলা অলিম্পিক সাঁতারু।
১৯৯৭
১৯৯৭ গ্রেগরীয় বর্ষপঞ্জির একটি সাধারণ বছর যা বুধবার দিয়ে শুরু হয়েছে।
করিম বেনজেমা
আন্তর্জাতিক ফুটবল
২০১২ সালের ১৫ই আগস্ট তারিখে ফ্রান্সের ল্য আভ্রের স্তাদ অসেয়ানে অনুষ্ঠিত উরুগুয়ের বিরুদ্ধে ম্যাচে অংশগ্রহণ করার মাধ্যমে তিনি ফ্রান্সের জার্সি গায়ে তার ৫০তম ম্যাচ খেলেছেন, ম্যাচটি ০–০ গোলে ড্র হয়েছিল, যেখানে তিনি ৬৩ মিনিট খেলেছেন।
আফগানিস্তান জাতীয় যাদুঘর
আফগানিস্তান জাতীয় যাদুঘর (ফার্সি: موزیم ملی افغانستان, Muzem-e milli-ye Afghanistan; د افغانستان ملی موزیم, De Afghanistan Milli Meauziam), এছাড়াও আফগান জাতীয় যাদুঘর নামে পরিচিত অথবা মাঝেমধ্যে কাবুল জাদুঘর নামেও ডাকা হয়, আফগানিস্তানের কাবুল শহরের কেন্দ্রের ৯ কিলোমিটার দক্ষিণ পশ্চিমাঞ্চলে অবস্থিত একটি দ্বিপক্ষীয় ভবন। ২০১৪ সালের হিসাব অনুযায়ী, যাদুঘরটি আন্তর্জাতিক মান অনুযায়ী বিস্তৃতি লাভ করে, যার পাশাপাশি দর্শকরা খুব সহজে আরাম আয়েশ করতে পারে এবং সুবিশাল উদ্যানটি ঘুরে বেড়াতে পারে।
ইতিহাস
আফগান জাতীয় যাদুঘরটি ১৯১৯ সালে রাজা আমানউল্লাহ খানের শাসনামলে নির্মাণ করা হয়েছিল। জাদুঘরের অভ্যন্তরের সংগ্রহশালাটি শহরের এক স্থান থেকে অন্য স্থানে স্থানান্তরিত করা হয়েছিল এবং ১৯২২ সালে 'কূটনৈতিক মন্ত্রিসভা' হিসেবে বরাদ্দ করা হয়। ১৯৭৩ সালে একটি ড্যানিশ স্থপতি চিত্রশিল্পের জন্য একটি নতুন ভবন নকশার জন্য ভাড়া করা হয়, কিন্তু রাজনৈতিক অস্থিরতার কারণে পরিকল্পনাটি বাস্তবায়ন করা সম্ভব হয়নি।
লালদীঘি (কলকাতা)
thumb|300px|right| লালদীঘির পাড়ে [[জেনারেল পোস্ট অফিস, কলকাতা|জেনারেল পোস্ট অফিস ও ভারতীয় রিজার্ভ ব্যাংক ভবন]] thumb|300px|লালদীঘির উত্তরে পশ্চিমবঙ্গ সাবেক সচিবালয় [[মহাকরণ]] লালদীঘি পশ্চিমবঙ্গের রাজধানী কলকাতার বিনয়-বাদল-দীনেশ বাগ অঞ্চলের কেন্দ্রস্থলে অবস্থিত একটি বৃহদাকার ঐতিহাসিক জলাশয়। এই দীঘির ইতিহাস কলকাতা মহানগরীর ইতিহাস অপেক্ষাও প্রাচীনতর। ব্রিটিশ যুগে এই জলাশয়টি ছিল শহরের অন্যতম মিষ্টি পানীয় জলের উৎস। বর্তমানে এই দীঘির উত্তর ভাগে মহাকরণের সম্মুখে রাজ্য সরকার একটি ভূগর্ভস্থ কার পার্কিং প্লাজা নির্মাণ করছে।
ইউসুফ ইসহাক
তুন ইউসুফ বিন ইসহাক (Jawi: يوسف بن اسحاق ; ; জন্ম: ১২ আগস্ট, ১৯১০ - মৃত্যু: ২৩ নভেম্বর, ১৯৭০) পেরাক দারুল রিদজুয়ান প্রদেশের তাইপিংয়ের তেরং এলাকায় জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। ১৯৬৫ থেকে ১৯৭০ মেয়াদের সিঙ্গাপুরের ইতিহাসে প্রথম রাষ্টপতির দায়িত্ব পালন করেন ইউসুফ ইসহাক। তার প্রতিকৃতি সংবলিত চিত্র কাগুজে মুদ্রায় মুদ্রিত করা হয়।
হেডার (কম্পিউটিং)
তথ্য প্রযুক্তিতে হেডার বলতে বোঝায় সঞ্চিত বা প্রেরিত ডেটা ব্লকের শুরুতে রাখা সম্পূরক তথ্য। তথ্য যোগাযোগে, হেডার অনুসরণ করা ডেটাকে কখনও কখনও পেলোড বা বডিও বলা হয়।
আকরাম আব্দুল ঘানি
আন্তর্জাতিক ফুটবল
আকরাম মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন।
২০০৭ সালের ৮ই অক্টোবর তারিখে, মাত্র ২০ বছর, ৬ মাস ও ১৯ দিন বয়সে, ডান পায়ে ফুটবল খেলায় পারদর্শী আকরাম ইয়েমেনের বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইয়েমেন ০–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আকরাম সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর, ১০ মাস ও ২১ দিন পর, মালদ্বীপের জার্সি গায়ে প্রথম গোলটি করেছেন; ২০১২ সালের ২৯শে আগস্ট তারিখে, ক্যামেরুনের বিরুদ্ধে ম্যাচের ২৬তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০১৮ সালের ২৭শে মার্চ তারিখে, ২০১৯ এএফসি এশিয়ান কাপ বাছাইপর্বে ভুটানের বিরুদ্ধে অনুষ্ঠিত ম্যাচে তিনি মালদ্বীপের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি মালদ্বীপ ৭–০ গোলের ব্যবধানে জয়লাভ করেছিল,  যেখানে তিনি পূর্ণ ৯০ মিনিট খেলেছিলেন।
কাদাকনাথ
কড়কনাথ মুরগির মাংসে উচ্চ মাত্রায় প্রোটিন, সামান্য পরিমাণে ফ্যাট ও ক্লোরেস্টেরল থাকে, যার ফলে মানুষের কাছে কাদাকনাথ মুরগির মাংসের চাহিদা অনেক বেশি।কড়কনাথকে পবিত্র বলে মনে করা হয়; দিওয়ালি পরে এটি দেবীর উদ্দেশ্যে বলিদান করা হয়। [১] এর জাতের মধ্যে তিনটি প্রকার রয়েছে; জেট কালো, সোনালী এবং পেনসিল্ড।[২] অন্যান্য বেশিরভাগ মুরগির জাতের ১৩-২৫% এর তুলনায় জাতের মাংসে ০.––-১.০৩% পরিমাণ ফ্যাট রয়েছে। [ উদ্ধৃতি আবশ্যক ] এই জাতের মাংসের একটি ভৌগোলিক পরিচিতি (জিআই ট্যাগ) রয়েছে যা ভারত সরকার কর্তৃক ৩০ জুলাই ২০১৮ তারিখে অনুমোদিত হয়েছিল। ৩|[৩]
স্বরলিপি (চলচ্চিত্র)
কাহিনী সংক্ষেপ
চলচিত্রটি একজন ধনীর ছেলেকে ঘিরে যিনি সাধারণত অফিসের কাজের পরিবর্তে সঙ্গীতে নিজের কেরিয়ার গড়ে তুলতে তার বাবাকে চ্যালেঞ্জ জানায়।
ছত্তীসগঢ় এক্সপ্রেস
এই ট্রেনটি নবনির্মিত উপ-শহুরে রেলওয়ে স্টেশন হাবিবগঞ্জ থেকে উদ্ভূত প্রথম ট্রেন| ১৯৮০ সালে ট্রেনটির যাত্রাপথ বাড়িয়ে ভোপাল এর প্রধান রেলওয়ে স্টেশন, ভোপাল জংশন অবধি করা হয়|
জুলাই ২০১৬ ঢাকা আক্রমণ
উদ্ধার অভিযান
সরকার প্রধানের নির্দেশে বাংলাদেশ সেনাবাহিনী 'অপারেশন থান্ডারবোল্ট' পরিচালনা করে। ৬ জুলাই শুক্রবার রাত থেকে সেনাবাহিনী ঘটনাস্থলে অবস্থানরত আইন-শৃঙ্খলা বাহিনী ও গোয়েন্দা বাহিনীর সদস্যদের কাছ থেকে বিস্তারিত তথ্য সংগ্রহ করে। সেনাবাহিনীর নেতৃত্বে নৌবাহিনী, বিমান বাহিনী, বিজিবি, পুলিশ, র‍্যাব অপারেশন থান্ডারবোল্ট পরিচালনা করে। সেনাবাহিনীর  ১ নং প্যারাকমান্ডো ব্যাটেলিয়ন এর  নেতৃত্বে ঘটনা শুরুর পরদিন, শনিবার, সকাল ৭টা ৪০ মিনিটে অপারেশন শুরু করে। বাংলাদেশ সামরিক বাহিনীর স্পেশাল ফোর্স ১নং প্যারা কমান্ডো (চিতা) মাত্র ১২-১৩ মিনিটেই ঘটনাস্থলের নিয়ন্ত্রণ নিয়ে নেয়। পরবর্তীতে সকাল সাড়ে ৮টার দিকে অভিযানের সমাপ্তি ঘোষণা করা হয়। অপারেশন থান্ডারবোল্ট সফল হয় এতে বাংলাদেশ সেনাবাহিনীর ১ নং প্যারা কমান্ডো ব্যাটেলিয়ন এর অপারেশন, পেশাদারিত্ব  প্রশংসনীয় হয়। যৌথ বাহিনী হলি আর্টিজান রেস্তোরাঁর নিয়ন্ত্রণ নেয়। ঘটনাস্থল থেকে প্রাথমিকভাবে সন্ত্রাসীদের ব্যবহৃত ৪টি পিস্তল, একটি ফোল্ডেডবাট একে-২২, ৪টি অবিস্ফোরিত আইআইডি, একটি ওয়াকিটকি সেট ও ধারালো দেশীয় অস্ত্র উদ্ধার করা হয়।
হতাহত
• কয়ো অগাসাওয়ারা (জাপানি)
• রবীউল করিম (বাংলাদেশী)
মাদুরা দ্বীপ
মাদুরা হল ইন্দোনেশিয়ার জাভা দ্বীপ-এর উত্তর-পূর্ব প্রান্তে অবস্থিত একটি দ্বীপ। দ্বীপটির মোট আয়তন হল (প্রশাসনিক ভাবে আয়তন  ৫১৬৮ কিমি২। এই দ্বীপের পূর্বের এবং উত্তরের কয়েকটি দ্বীপ নিয়ে গঠিত)। মাদুরা পূর্ব জাভা রাজ্যের একটি প্রশাসনিক অঞ্চল। এই দ্বীপটি জাভা দ্বীপ থেকে পৃথক রয়েছে মাদুরা প্রণালী দ্বারা। এই দ্বীপের প্রশাসনিক অঞ্চলে জনঘনত্ব ৭০২ জন/কিমি২ আর দ্বীপটির জনঘনত্ব হল (৩৬,৪০,০০০ জন, ২০১২ সালে) ৮১৭ জন/বর্গকিমি।
আলি আল হাবসি
আলি আল হাবসি (আরবি:علي بن عبد الله بن حارب الحبسي‎‎; জন্ম: ৩০ ডিসেম্বর ১৯৮১) একজন ওমানি পেশাদার ফুটবলার, যিনি প্রিমিয়ার লিগের ক্লাব রিডিং এবং ওমান জাতীয় দলের অধিনায়ক।
বোল্টন ওয়ান্ডারাস
২০০৬ সালে আল হাবসি এলওয়াইএন অসলো থেকে ইংলিশ ক্লাব বোল্টনে যোগ দেয়। ১ম বছর একাদশে জায়গা করে নিতে পারেনি হাবসি। ২০০৭ সালের সেপ্টেম্বরে লিগ কাপে ফুলহামের বিপক্ষে অভিষেক হয়। সেই ম্যাচে বোল্টন ২-১ গোলে জয়লাভ করে। ২০০৭-০৮ মৌসুমে উয়েফা কাপে বায়ার্ন মিউনিখের বিপক্ষে চমৎকার পার্ফমেন্স করেন। এর ফলে খুব সহজে উইগানের মুল দলে জায়গা পেয়ে যান।
উইগান এ্যাথলেটিক
২০১১ সালের ৪ জুলাই আল হাবসি স্থায়ীভাবে উইগানে ৪ বছরের চুক্তিতে যোগ দেয়। তাকে বোল্টন থেকে ৪ মিলিয়ন পাউন্ড খরচ করে উইগান। উইগানের হয়ে খেলার সময় আলি আল হাবসি নিজেকে পেনাল্টি বিশেষজ্ঞ হিসেবে গড়ে তুলেন। আল হাবসি উইগানের হয়ে খেলার সময় ৫০% পেনাল্টি আটকাতে সক্ষম হন। রবিন ভ্যান পার্সি, কার্লস তেভেজ, হ্যাভিয়ের হার্নান্দেজ এবং মিকেল আরটেটার মত স্টাইকারদের পেনাল্টি আটকান। ২০১২-১৩ মৌসুমে উইগানের ১ম একাদশে জায়গা হারান। তার বদলে জায়গা করে নেন লোনে আসা 'জয়েল রবেলস'।
সতী বেউলা
সতী বেউলা ১৯৫৪ সালে মুক্তি পাওয়া দশম অসমীয়া অসমীয়া চলচ্চিত্র। কলকাতার রামনিকলাল প্ৰডাকশনের ব্যানারে নির্মাণ করা ছবিটি পরিচালনা করেছিলেন সুনীল গাঙ্গুলী। সতী বেউলা বাংলা ও অসমীয়া দুটি ভাষাতে নির্মাণ করা হয়েছিল। বাংলা ছবিটি ১৯৫৩ সালে মুক্তি পেয়েছিল আর এর মুখ্য ভূমিকায় অভিনয় করেছিলেন ছবি বিশ্বাস। সতী বেউলা মূলতঃ বাংলা সংস্করণটির অসমীয়া রূপান্তর ছিল। তাই এর পটভূমিও বঙ্গ ছিল।
পবিত্র ভাষা
ধারণা
দৈব ভাষা হল দেবতাদের ব্যবহার্য ভাষা বা ঐশ্বরিক ভাষা। দৈব ভাষা কোনো প্রাকৃত ভাষা নাও হতে পারে।
টেস্ট ক্রিকেট
thumb|365px|মাঝে হালকা রঙের অংশটি ক্রিকেট পীচ, কালো রঙের ট্রাউজার পরিহিত মানুষ দুজন [[আম্পায়ার (ক্রিকেট)|আম্পায়ার, সাদা রঙের পোশাক পরিহিত মানুষগুলো খেলোয়াড়]] টেস্ট ক্রিকেট ক্রিকেট খেলার দীর্ঘতম সংস্করণ ও এটি সর্বোচ্চ মানদণ্ডরূপে বিবেচিত। ক্রিকেটবোদ্ধাদের কাছে প্রকৃত ক্রিকেট হিসেবে এটি পরিচিত। সাধারণত কোন একটি ক্রিকেট দলের খেলার সক্ষমতা যাচাইয়ের প্রধান মানদণ্ডরূপে বিবেচনায় আনা হয়।
খেলার সময়সীমা
২০০৫ সালে বিশ্ব একাদশের বিপক্ষে অস্ট্রেলিয়া দল ছয় দিনের খেলায় অংশ নেয়। আইসিসি এ খেলাটিকে টেস্ট মর্যাদা দেয়। তবে, খেলার ফলাফল চারদিনেই সম্পন্ন হয়ে যায়। অক্টোবর, ২০১৭ সালে দক্ষিণ আফ্রিকা-জিম্বাবুয়ের মধ্যকার একমাত্র টেস্টে অনুরোধসাপেক্ষে চারদিনব্যাপী অনুষ্ঠিত হয়েছিল। তবে, ২৬ ডিসেম্বর, ২০১৭ তারিখে শুরু হলেও ২৭ ডিসেম্বর তারিখে দুইদিনেই খেলাটি শেষ হয়ে যায়। ২০১৯ সালের ক্রিকেট বিশ্বকাপের পূর্ব-পর্যন্ত চারদিনব্যাপী টেস্ট খেলা আয়োজনের বিষয়টি আইসিসি কর্তৃপক্ষ পরীক্ষামূলকভাবে আয়োজনের চিন্তা-ভাবনা করছে।
রাত
সৌরতাপ বিন্যাস
২১ জুন সূর্য কর্কটক্রান্তি রেখার ঠিক উপরে লম্বভাবে ৯০০ কোণে এবং দক্ষিণে কর্কটক্রান্তি রেখার ওপরে সবচেয়ে হেলে ৪৩০ কোণে কিরণ বা আলো দেয়। তাই ২১ জুন উত্তর গোলার্ধে দিন সবচেয়ে বড় অর্থাৎ ১৪ ঘণ্টা এবং রাত্রি সবচেয়ে ছোট অর্থাৎ ১০ ঘণ্টা হয়ে থাকে। ফলে ঐদিন উত্তর গোলার্ধে সর্বাপেক্ষা অধিক এবং দক্ষিণ গোলার্ধে সর্বাপেক্ষা কম সৌরতাপ গ্রহণ করে। ২২ ডিসেম্বর সূর্যের দক্ষিণায়ন্ত দিনে এর বিপরীত অবস্থা হয়।
সাংস্কৃতিক পরিমণ্ডল
বিশ্বাস করা হয় যে, জাদুবিদ্যা প্রায়শঃই রাতে অধিক কার্যকরী হয়ে থাকে। মধ্যরাতেই অধিকাংশ আধ্যাত্ম্যিক কর্মকাণ্ড পরিচালিত হয়। অনুরূপভাবে পৌরাণীকি ও উপ-কথায় ভ্যাম্পায়ার রাতেই অধিক বাইরে বের হয়ে রক্তশোষণ করে বলে মনে করা হয়। ভূত-প্রেতও রাতের সময়েই সচরাচর বের হয়। সকল ধরনের ধর্ম, সংস্কৃতি, বই-পুস্তক এবং উপকথায় রাতের সময়কে সর্বাধিক বিপজ্জনক সময় বলে সকলকে বিশেষভাবে সতর্ক করা হয়েছে।
লাৎসিয়ো স্পোর্টস ক্লাব
সোচেতা স্পোর্তিভা লাৎসিয়ো  (সাধারণত লাৎসিয়ো স্পোর্টস ক্লাব, এসএস লাৎসিয়ো অথবা শুধুমাত্র লাৎসিয়ো নামে পরিচিত) হচ্ছে লাৎসিয়ো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০০ সালের ৯ই জানুয়ারি তারিখে প্রতিষ্ঠিত হয়েছে। এসএস লাৎসিয়ো তাদের সকল হোম ম্যাচ লাৎসিয়োর স্তাদিও অলিম্পিকোতে খেলে থাকে; যার ধারণক্ষমতা হচ্ছে ৭০,৬৩৪। বর্তমানে এই ক্লাবের ম্যানেজারের দায়িত্ব পালন করছেন সিমোনে ইনৎসাগি এবং সভাপতির দায়িত্ব পালন করছেন কাউদিও লতিতো। বসনীয় রক্ষণভাগের খেলোয়াড় সেনাদ লুলিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসএস লাৎসিয়ো এপর্যন্ত ৬টি শিরোপা জয়লাভ করেছে; যার মধ্যে ৪টি সেরিয়ে বি শিরোপা এবং ২টি সেরিয়ে চি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি কোপা দেল'আমিচিজিয়া শিরোপা এবং ১টি অ্যাঙ্গলো-ইতালীয় কাপ শিরোপা রয়েছে।
সাদ ইবনে আবি ওয়াক্কাস
সাদ ইবনে আবি ওয়াক্কাস রা. (سعد بن أبي وقاص) ছিলেন মহানবী মুহাম্মদ সাল্লাল্লাহু আলাইহি ওয়াসাল্লামের অন্যতম প্রধান সাহাবী। ১৭ বছর বয়সে তিনি ইসলাম গ্রহণ করেন এবং তিনি ১৭ তম ইসলাম গ্রহণকারী ব্যক্তি ছিলেন। ৬৩৬ সালে পারস্য বিজয়ে তার নেতৃত্ব প্রদান ও তার শাসক হিসেবে তিনি অধিক পরিচিত। ৬৪৬ ও ৬৫১ সালে তাকে কূটনৈতিক দায়িত্ব দিয়ে চীন পাঠানো হয়। ধারণা করা হয় যে, নৌ রুটে চীন যাওয়ার পথে তিনি চট্টগ্রাম বন্দরে থেমেছেন এরং বাংলাকে ইসলামের সাথে পরিচয় করানোয় তার অবদান রয়েছে। ধারণা করা হয়, তিনি ৬৪৮ খ্রিষ্টাব্দে বাংলাদেশের লালমনিরহাটে একটি মসজিদ নির্মাণ করেন, যা স্থানীয়ভাবে আবু আক্কাস মসজিদ নামে পরিচিত। চীনা মুসলিমদের মতে, চীনের ক্যান্টন বন্দরে তার কবর আছে। অবশ্য আরবদের মতে তার কবর আরবে অবস্থিত।
পরিচয়
তাঁর গোটা নাম আবু ইসহাক সা’দ এবং পিতা আবু ওয়াক্কাস মালিক। ইতিহাসে তিনি সা’দ ইবন আবী ওয়াক্কাস নামে খ্যাত। তিনি কুরাইশ বংশের বনু যুহরা শাখার সন্তান। তার মাতার নাম ‘হামনা’। পিতা-মাতা উভয়েই ছিলেন কুরাইশ বংশের। হযরত সা’দের সবচেয়ে বড় পরিচয় তিনি ‘আশারায়ে মুবাশ্‌শারাহ’ অর্থাৎ জীবদ্দশায় জান্নাতের সুসংবাদ প্রাপ্ত দশজনের অন্যতম এবং তিনি তাদের সবার শেষে দুনিয়া থেকে ইন্তেকাল করেন।
স্বভাব
হযরত সা’দের মধ্যে কাব্য প্রতিভাও ছিল। প্রাচীন সূত্রগুলিতে তার কিছু কবিতা সংকলিত হয়েছে। ইবন হাজার ‘আল-ইসাবা’ গ্রন্থে কয়েকটি পঙক্তি উদ্ধৃত করেছেন।
ইন্দোনেশিয়া
ইতিহাস
সুকর্ণ তার সরকারের জন্য সমর্থন আদায়ের উদ্দেশ্যে যেসমস্ত নাগরিক ও সাংস্কৃতিক সংগঠন তৈরি করেছিলেন, ১৯৬৫ নাগাদ ইন্দোনেশীয় সাম্যবাদী দল সেগুলির অধিকাংশের নিয়ন্ত্রণ নিয়ে নেয়। সুকর্ণের সাথে সমঝোতা করে তারা তাদের সমর্থকদের একটি পঞ্চম স্তম্ভ স্থাপনের চেষ্টা করে। কিন্তু সামরিক নেতারা এই চেষ্টার বিরোধিতা করে। ১৯৬৫ সালের ১লা অক্টোবর সামরিক বাহিনীর অভ্যন্তরে সাম্যবাদী দলের প্রতি দুর্বল অংশ, যাদের মধ্যে সুকর্ণের প্রাসাদরক্ষীও ছিল, জাকার্তার গুরুত্বপূর্ণ পদগুলি দখল করে এবং ছয়জন সিনিয়র জেনারেলকে অপহরণ ও হত্যা করে। মেজর জেনারেল সুহার্তো সেনাবাহিনীর সাম্যবাদী দল-বিরোধী সেনাদেরকে একত্রিত জাকার্তা শহর পুনরায় নিয়ন্ত্রণে আনেন। ১লা অক্টোবরের ঘটনার ফলে সারা দেশ জুড়ে সহিংসতা ছড়িয়ে পড়ে। ১৯৬৬ সাল পর্যন্ত অস্থিতিশীল অবস্থা বজায় ছিল। ডানপন্থী গুণ্ডা-পাণ্ডারা গ্রামীণ এলাকাতে সাম্যবাদী সন্দেহে লক্ষ লক্ষ লোককে হত্যা করে। ১ লক্ষ ৬০ হাজার থেকে ৫ লক্ষের মত লোক মারা যায় বলে অণুমান করা হয়। জাভা ও বালি দ্বীপে সহিংসতার প্রকৃতি ছিল বেশি ভয়াবহ। এ সময় সাম্যবাদী দলের লক্ষ লক্ষ সদস্য তাদের সদস্য কার্ড ফেরত দেন। আজও ইন্দোনেশিয়াতে সাম্যবাদী দল সম্পূর্ণ নিষিদ্ধ।
১৯৬৫-৬৬ সালে রাষ্ট্রপতি সুকর্ণ নিজের রাজনৈতিক ক্ষমতা রক্ষা করার চেষ্টা করে ব্যর্থ হন এবং ১৯৬৬ সালের মার্চে গুরুত্বপূর্ণ রাজনৈতিক ও সামরিক ক্ষমতা জেনারেল সুহার্তোর হাতে হস্তান্তর করেন। ১৯৬৭ সালের মার্চ মাসে একটি অন্তর্বর্তীকালীন সংসদ জেনারেল সুহার্তোকে রাষ্ট্রপতি নির্বাচিত করে। সুকর্ণ সমস্ত রাজনৈতিক ক্ষমতা হারান এবং ১৯৭০ সালে মৃত্যুর আগ পর্যন্ত মোটামুটি গৃহবন্দী দশায় কাটান।
ধর্ম ও সংস্কৃতি
সরকার ঘোষিত ৬টি ধর্ম হলো ইসলাম, খ্রিষ্টানদের দু’টি গ্রুপ, হিন্দু, বৌদ্ধ ও কনফুসীয়। জনসংখ্যার ৮৬ দশমিক ১ শতাংশ মুসলিম। খ্রিষ্টান ধর্মানুসারী ৮ দশমিক ৭ শতাংশ এবং হিন্দু ধর্মাবলম্বীর সংখ্যা ৩ শতাংশ। বর্তমানে এখানকার সংখ্যাগরিষ্ঠ লোক ইসলাম ধর্মাবলম্বী। ইন্দোনেশিয়া মিশ্র সংস্কৃতির দেশ। দেশটিতে ব্যাপক সাংস্কৃতিক ভিন্নতা রয়েছে। আরবীয়, ভারতীয়, চীনা, মালয় ও ইউরোপীয় সংস্কৃতির মিশেল রয়েছে জীবনাচরণে। আদিবাসী দ্বীপবাসীদের সংস্কৃতির সাথে এখানে বাণিজ্য করতে আসা এশীয় ও ইউরোপীয় লোকেদের সংস্কৃতির মিলন ঘটেছে।
বেগম ইশরাত আশরাফ
রাজনৈতিক জীবন
২০০৮ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে তিনি পিএমএল-এনের প্রার্থী হয়ে জাতীয় সংসদে পুনরায় নির্বাচিত হয়েছিলেন ।
এক্তর মোরেনো
মোরেনো মেক্সিকো জাতীয় অনূর্ধ্ব-১৭ দলের সদস্য ছিলেন যেটি পেরুতে অনুষ্ঠিত ২০০৫ বিশ্ব চ্যাম্পিয়নশিপ জিতেছিল। তিনি ২০১০, ২০১৪, এবং ২০১৮ ফিফা বিশ্বকাপের পাশাপাশি ২০১১ এবং ২০১৯ কনকাকাফ গোল্ড কাপ, কোপা আমেরিকা সেন্টেনারিও এবং ২০১৩ এবং ২০১৭ ফিফা কনফেডারেশন কাপে মেক্সিকোর প্রতিনিধিত্ব করেছেন।
টাইম'স আপ আইনি প্রতিরক্ষা তহবিল
কাজ
কর্মক্ষেত্রে যৌন হয়রানির শিকার ব্যক্তিদের সাথে জড়িত পরিস্থিতিতে আইনী প্রতিনিধিত্ব, গণ মাধ্যমের সহায়তা এবং ঘটনার বিবরণ দেওয়ায় সহায়তা করার জন্য এই তহবিল আর্থিক সহায়তা প্রদান করে।
জার্মানি জাতীয় ক্রিকেট দল
টুয়েন্টি২০ আন্তর্জাতিক
সর্বাধিক টি২০আই রান সংগ্রহকারী
অন্য দলের বিপক্ষে টি২০আই রেকর্ড
চাদ জাতীয় ফুটবল দল
এজেকিয়েল এন'দুয়াসেল, লেগের দিমরাঙ্গার, ফ্রান্সিস উমর বেলঙ্গার, মহমত হিসেইন এবং মহমত লাবোর মতো খেলোয়াড়গণ চাদের জার্সি গায়ে মাঠ কাঁপিয়েছেন।
সুবর্ণভূমি বিমানবন্দর
ইতিহাস
আন্তর্জাতিকমানের এই বিমানবন্দরটি নির্মাণে থাই সরকার ฿১৫০,০০০ মিলিয়ন থাই বাত ($৪.৯ বিলিয়ন মার্কিন ডলার) বরাদ্দ রাখে। তন্মধ্যে, সরকার ও রাষ্ট্রীয় সংস্থা থেকে ฿১৩৭,০০০ মিলিয়ন বাত এবং বেসরকারী প্রতিষ্ঠান থেকে ฿১৩,০০০ মিলিয়ন বাত ছিল।
ওয়াসিফ আলি মির্জা
প্রারম্ভিক বছর
বাম|থাম্ব|201x201পিক্সেল|তার পিতা হাসান আলী মির্জা (মধ্যম) এবং তার ছোট ভাই নাসির আলী মির্জা বাহাদুর (ডান) সঙ্গে ওয়াসিফ আলী মির্জা খান (বাম)। স্যার ওয়াসিফ আলী মির্জা ছিলেন তার প্রথম স্ত্রী হাশান আলী মির্জার জ্যেষ্ঠ পুত্র আমির দুলহান কুলসুম-আন-নাসা বেগম। ১৯৭৫ সালের ৭ জানুয়ারি তিনি হজযাত্রী প্রাসাদে জন্মগ্রহণ করেন। ১২ বছর বয়সে স্যার ওয়াসিফ আলি মির্জাকে তার শিক্ষা জন্য ইংল্যান্ডে পাঠানো হয়েছিল। তিনি তার ছোট ভাই নাসির আলী মির্জা বাহাদুরের সাথে ছিলেন এবং কলকাতায় ডোভেটন কলেজের প্রিন্সিপাল জনাব কোলস (বর্তমানে স্কুল ময়দান নামেও পরিচিত) এর দায়িত্বে ছিলেন। স্যার ওয়াসিফ আলী মির্জা শরবর্ন স্কুল, রাগবি স্কুল এবং পরে ট্রিনিটি কলেজে শিক্ষাদান করেন। তার কোর্স প্রতিদ্বন্দ্বিতা পরে তরুণ প্রিন্স, ইংল্যান্ডে গুরুত্বপূর্ণ স্থান পরিদর্শন এবং স্কটল্যান্ড, আয়ারল্যান্ড, মিশর, অস্ট্রিয়া, তুরস্ক, ইতালি, ফ্রান্স এবং জার্মানি মত বহু জায়গায় ভ্রমণ। ১৮৯৫ সালের ২৭ অক্টোবর তিনি তার ভাইয়ের সাথে মুর্শিদাবাদে ফিরে আসেন।
তৃতীয় মুহাম্মদ শামসুদ্দিন
সুলতান তৃতীয় মুহাম্মদ শামসুদ্দিন ইস্কান্দার, সিএমজি, (ধিবেহী: ސުލްޠާން މުޙައްމަދު ޝަމްސުއްދީން; 20 ২০ অক্টোবর ১৮৭৯ - ১২ মার্চ ১৯৩৫), ইব্রাহিম নূরদ্দিন ও কাকাওজ ডন গোমারের সন্তান ছিলেন। তিনি মালদ্বীপের প্রথম সুলতান হিসেবে ৭ মে ১৮৯৩ থেকে এবং এরপর আবার ১৯০২ সাল থেকে দায়িত্ব পালন করেন।
শামসুদ্দীন,মালদ্বীপের রাজধানী মালি থেকে তার বড় চাচাকে প্রধানমন্ত্রীর পদে ফিরে এসে পুনরায় কাজ শুরু করার জন্য চিঠি লিখেছিলেন। বর্তমানে হাজী ইমাদউদ্দিন, যিনি সুলতান নূরাদদ্দিনের ভাতিজা, তিনি ২ মাস পরে সিংহাসনে অধিষ্ঠিত হবেন এবং দেশ চালাবেন।
ওয়াসিফ আলি মির্জা
উত্তরপুরূষ
• জামাল আরা বেগম (হোসনা আরা এর পূর্ণ বোন) তিনি নওয়াব আলী আসগর খানের সাথে (৬ ই এপ্রিল, ১৯৮৪ খ্রিষ্টাব্দে ডাকা বা ঢাকায়) বিয়ে করেন। তিনি প্রিনশেম্পাসা নওয়াব পরিবার এবং ১৯৪৬ সালের বিধানসভার অধিনায়ক নওয়াব আমজাদ আলী খানের ছোট ছেলে। জামাল আরা বেগম ১৯৮৪ সালের ২২ মার্চ দাক্ষিণাত্যে মৃত্যুবরণ করেন। একটি ছেলে.
তৃতীয় মুহাম্মদ শামসুদ্দিন
১৯৩৪ খ্রিষ্টাব্দের ২ অক্টোবর তাকে গ্রেফতার করা হয় এবং মুকুটের রাজকুমারী হেনভেই গান্ধুরু মানিপুলুকে ফুভামুল্লা সাথে বহিষ্কার করা হয়। মুকুট রাজকন্যা সেখানে মৃত্য বরন করেন কিন্তু পরে সুলতানকে রাজধানী মালের এটল ভিলিগলিতে আনা হয়। সুলতান মালে মুনেমা'এর বাসায় মারা যান।
ভেনিস চলচ্চিত্র উৎসব
পুরস্কারসমূহ
thumb|right|৬৫তম ভেনিস আন্তর্জাতিক চলচ্চিত্র উৎসব।
হর্টিকালচার এক্সপোর্ট ডেভেলপমেন্ট ফাউন্ডেশন
কার্যক্রম
কৃষিপণ্যের রফতানি বাড়াতে হর্টেক্স ফাউন্ডেশন বিভিন্ন সেমিনার আয়োজন করে। ১০ নভেম্বর ২০২০, বাংলাদেশ কৃষি গবেষণা কাউন্সিল মিলনায়তনে হর্টেক্স ফাউন্ডেশন ‘আধুনিক প্যাক হাউস সুবিধা এবং অ্যাক্রেডিটেড ল্যাবরেটরি নির্মাণ বিষয়ে পরামর্শ কর্মশালা’ শীর্ষক সেমিনার আয়োজন করে। সেমিনারে বিভিন্ন বিশ্ববিদ্যালয়, গবেষণা প্রতিষ্ঠানের বিশেষজ্ঞ, গবেষক, ফল ও সবজি রফতানিকারক অ্যাসোসিয়েশন, ভ্যালু চেইন এক্সপার্ট, ল্যাবরেটরি এক্সপার্ট/ বিজ্ঞানীরা উপস্থিত ছিলেন।
দৈনিক আজাদ
দৈনিক আজাদ বিংশ শতাব্দীর ব্রিটিশ-শাসিত ভারতে প্রবর্তিত একটি বাংলা দৈনিক পত্রিকা ছিল। এটি ১৯৩৬ সালে চালু হয়ে ১৯৯০ পর্যন্ত প্রকাশিত হয়। আজাদ ঢাকার প্রথম দৈনিক পত্রিকা ছিল। পত্রিকাটি বাংলা ভাষা আন্দোলনের সময় বাংলা ভাষার পক্ষে গুরুত্বপূর্ণ ভূমিকা পালন করে।
ইতিহাস
ভারত বিভাগের পর ১৯৪৮ সালের ১৯ অক্টোবর পত্রিকার সকল কার্যক্রম ঢাকায় স্থানান্তর করা হয়। আবুল কালাম সামসুদ্দিনকে সম্পাদক নির্বাচিত করা হয়। অন্যান্যদের মধ্যে ছিলেন খায়রুল কবির সংবাদ সম্পাদক, মুজিবুর রহমান খান এবং আবু জাফর সামসুদ্দিন ছিলেন সম্পাদকীয় বিভাগে। এর অল্প কিছুদিনের মধ্যেই দৈনিক আজাদ পূর্ব পাকিস্তানের অন্যতম প্রধান সংবাদপত্রে পরিণত হয়।
কমলা যুদ্ধ
দল
Aranceri Diavoli (The Devils): লাল হলুদ জার্সি, প্রতীক লাল শয়তান। ১৯৭৩ সালে প্রতিষ্ঠিত।
শায়েস্তাগঞ্জ পৌরসভা
জনসংখ্যা উপাত্ত
ওয়ার্ড ও গ্রামভিত্তিক এ পৌরসভার জনসংখ্যা নিচে উল্লেখ করা হলো:
উদ্দেশ্যপ্রণোদিত প্রচারণা
বিংশ শতকে, "প্রোপাগান্ডা" শব্দটিকে প্ররোচক অর্থে নিয়ে যাওয়া হয়েছে, কিন্তু ঐতিহাসিকভাবে "প্রোপাগান্ডা" শব্দটি একটি নিরপেক্ষ শব্দ হিসেবে পরিচিত ছিল। প্রোপাগান্ডা বার্তা সকলের কাছে পৌঁছে দেবার জন্য বিভিন্ন ধরনের মাধ্যম ব্যবহার করা হয়। মাধ্যমের ধরন নতুন নতুন প্রযুক্তির উদ্ভবের সাথে সাথে পরিবর্তিত হয়ে যায়। তাই সময়ের পরিবর্তনের সাথে সাথে চিত্রকর্ম, কার্টুন, পোস্টার, পুস্তিকা, চলচ্চিত্র, রেডিও সম্প্রচার, টিভি সম্প্রচার ও ওয়েবসাইটকে উদ্দেশ্যপ্রণোদিত প্রচারণা প্রচারের মাধ্যম হিসেবে ব্যবহার করা হয়েছে।
সাধারণ প্রচার-প্রচারণার সাথে উদ্দেশ্যপ্রণোদিত প্রচারণার মৌলিক পার্থক্য হল, এটি নিরপেক্ষ তথ্য প্রকাশ না করে জনগণের দৃষ্টিভঙ্গি ও আচরণ একটি নির্বাচিত দিকে ধাবিত করতে সহায়তা করে। উদ্দেশ্যপ্রণোদিত প্রচারণা এমন কিছু নির্বাচিত ঘটনা বা তথ্য তুলে ধরে যাতে কোন একটি বিষয় সম্পর্কে দর্শক কেবলমাত্র একটি উপসংহারে উপনীত হতে বাধ্য হয়। এসব তথ্য বা ঘটনা জনমনে আবেগের সঞ্চার করে এবং যুক্তিগ্রাহ্য চিন্তাভাবনা করতে বাধা দেয়। আধুনিক বিশ্বে রাজনৈতিক, ধর্মীয় বা ব্যবসায়িক উদ্দেশ্য হাসিলের জন্য এটি ব্যাপকভাবে ব্যবহৃত হচ্ছে। আদর্শগত বা ব্যবসায়িক দ্বন্দ্বের একটি বড় হাতিয়ার এই উদ্দেশ্যপ্রণোদিত প্রচারণা। বিভিন্ন রাষ্ট্র ও প্রতিষ্ঠান অতীতে ও বর্তমানে উদ্দেশ্যপ্রণোদিত প্রচারণাকে জনগণের মন-মানসিকতা নিয়ন্ত্রণের উদ্দেশ্যে এমনভাবে ব্যবহার করেছে (হলোকস্টকে বৈধতাদানের জন্য নাৎসিদের উদ্দেশ্যপ্রণোদিত প্রচারণা) যে তা এখন একটি চরম নেতিবাচক বিষয় হিসেবে বিবেচিত। প্রকৃত অর্থে উদ্দেশ্যপ্রণোদিত প্রচারণার মূল উদ্দেশ্য ছিল রাষ্ট্র ও সমাজের রীতিনীতি মেনে চলার জন্য জনগণকে উৎসাহিত করা। একসময় স্বাস্থ্যসচেতনতা, নির্বাচনে অংশগ্রহণ নিশ্চিত করা, অপরাধ সংঘটনের পর জনগণের করণীয় ইত্যাদি বিষয়ে উদ্দেশ্যপ্রণোদিত প্রচারণা ব্যবহার করা হত।
ইতিহাস
ইতিহাসের দিকে তাকালে উদ্দেশ্যপ্রণোদিত প্রচারণার আদি ধরন নিয়ে কিছু নথি পাওয়া যায়। বেহিস্তুন লিপিতে (আনু. খ্রিষ্টপূর্ণ ৫১৫) পারস্যে সম্রাট ১ম দারিউসের উত্থান সম্পর্কে বিস্তারিত লেখা আছে। বেশিরভাগ ঐতিহাসিকের মতে এটাকেই উদ্দেশ্যপ্রণোদিত প্রচারণার প্রাথমিক উদাহরণ হিসেবে মনে করেন। প্রাচীন ইতিহাসের উদ্দেশ্যপ্রণোদিত প্রচারণার আরেকটি উদাহরণ পাওয়া যায় শেষ রোমান গৃহযুদ্ধগুলোতে যেখানে অক্টাভিয়ান এবং মার্ক এন্টনি উভয়ই একে অপরকে তাদের পিতৃপরিচয়ের অভাব, পাশবিকতা, কাপুরুষতা, সাহিত্য ও বাগ্মীতায় অনুপযুক্ততা, লাম্পট্য, বিলাসিতা, মাতলামি এবং অন্যান্য খারাপ বিষয় নিয়ে দোষারোপ করেছিলেন।
প্রকরণ
উদ্দেশ্যপ্রণোদিত প্রচারকগণ মানুষের কার্য এবং আশা আকাঙ্ক্ষাকে বদলে দেবার জন্য তারা যেভাবে কোন সমস্যা বা পরিস্থিতিকে বুঝে থাকেন তাকে নিজেদের পছন্দ মত বদলে দিতে চান। এক্ষেত্রে উদ্দেশ্যপ্রণোদিত প্রচারণা সেন্সরশিপের মত কাজ করে যেখানে একই উদ্দেশ্য কাজ করে। সেন্সরশিপের ক্ষেত্রে যেরকম মানুষের মনে অনুনোমদিত তথ্যের প্রবেশ আটকানো হয়, এক্ষেত্রে বিজ্ঞাপন প্রোপাগান্ডার মাধ্যমে মানুষের কাছে বিরোধী দৃষ্টিভঙ্গি প্রবেশকে ঠেকানো হয়। উদ্দেশ্যপ্রণোদিত প্রচারণা অন্যান্য ধরনের এডভোকেসির সাথে যে বিষয়টি পার্থক্য করে দেয় তা হল উদ্দেশ্যপ্রণোদিত প্রচারকগণ প্ররোচনা ও বোঝানোর বদলে ছল ও বিভ্রান্তিকে ব্যবহার করেন। সংগঠনের নেতাগণ জানেন যে তথ্যগুলোকে একপাক্ষিক বা অসত্য হতে হবে, কিন্তু যারা প্রোপাগান্ডা ছড়ানোর কাজে জড়িত থাকে তারা সেটা নাও জানতে পারেন।
প্রযুক্তিগত কৌশল
সামাজিক মনোবিজ্ঞানগত (social psychological) গবেষণাগুলোর ভিত্তিতে অনেকগুলো কৌশলকেই উদ্দেশ্যপ্রণোদিত প্রচারণা তৈরিতে ব্যবহার করা হয়। এই কৌশলগুলোর মধ্যে অনেকগুলোই হেত্বাভাসের মধ্যে পড়ে, কারণ উদ্দেশ্যপ্রণোদিত প্রচারণার ক্ষেত্রে এমন যুক্তিবাক্য ব্যবহৃত হয় যা কখনও কখনও বিশ্বাসযোগ্য হলেও সবসময়ই যে সঠিক হবে এমন কোন কথা নেই।
রসের এপিস্টেমিক মেরিট মডেল
ইতিহাস জুড়ে যারা প্ররোচিত করতে চেয়েছিলেন তারা বার্তা প্রকাশ করার ক্ষেত্রে শিল্পের প্রয়োগ করেছিলেন। এটা সম্ভব হতে পারে হয় প্রচারণার উদ্দেশ্যে কোন শিল্পীকে ভাড়া করে নিয়ে আসার মাধ্যমে অথবা পূর্বের কোন অরাজনৈতিক কার্যে নতুন অর্থ যুক্ত করার মাধ্যমে। তাই, রস বলেন, "তৈরি করার শর্ত এবং ব্যবহার করার শর্তকে" বিবেচনা করা গুরুত্বপূর্ণ।
কেন ইস্টউড
কেনেথ হামফ্রে ইস্টউড (Ken Eastwood; জন্ম: ২৩ নভেম্বর, ১৯৩৫) নিউ সাউথ ওয়েলসের চ্যাটসউড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭১ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।